cyanic-selkie/wikianc huggingface dataset:
Verona
Territorju
Tul iż-żona bl-għoljiet, magħrufa bħala Torricelle, iż-żoni bil-boskijiet jalternaw maż-żoni b’mergħat aridi, għalkemm xorta waħda hemm żoni bil-veġetazzjoni, kemm naturali kif ukoll ikkultivati. L-iktar li jispikkaw huma d-dwieli u l-għelieqi bis-siġar taż-żebbuġ sa għoli ta’ xi 400 metru. Iż-żoni bl-għoljiet huma maqsuma f’marogne, jiġifieri ħbula art maqsuma bil-ħitan tas-sejjieħ, li minbarra li jirrappreżentaw eżempju tajjeb ta’ prevenzjoni tal-ħela tal-ilma jew ta’ ċedimenti tal-art, għandhom valur arkitettoniku intrinsiku li jsebbaħ il-pajsaġġ. Fl-aħħar nett, iż-żona bl-għoljiet tagħti għal wied imżewwaq b’diversi nixxigħat, magħrufa fost l-abitanti lokali bħala progni jew vaj, imsejħa (mill-Punent għal-Lvant) Quinzano, Borago, Galina, Valpantena u Squaranto.
Idrografija
xellug|daqsminuri|300x300px|Ix-Xmara Adige u l-iktar pont antik ta’ Verona ta’ żmien ir-Rumani. Ix-Xmara Adige tgħaddi min-nofs is-swar għoljin u b’saħħithom ta’ Verona, li nbnew apposta biex iħarsu l-belt mill-qawwa tax-xmara wara l-għargħar terribbli tal-1882. Fl-imgħoddi, ix-xmara kellha funzjoni ċentrali għall-belt ta’ Verona, minħabba diversi attivitajiet kummerċjali u industrijali. Barra minn hekk, ix-Xmara Adige kienet passaġġ navigabbli intern importanti ħafna li jwassal sa Trento. Għalhekk, tul ix-xmara qrib il-belt ta’ Verona nbnew bosta binjiet li kienu jintużaw għat-trasport tal-merkanzija, kif ukoll mollijiet, binjiet doganali, torrijiet li kienu jintużaw biex jiġu olzati l-ktajjen minn naħa għall-oħra tax-xmara sakemm titħallas il-miżata dovuta, kastelli u fortizzi. Fin-Nofsinhar tal-belt, fl-inħawi magħrufa bħala Filippini, qrib ix-xmara għad hemm id-il-moll u d-Dwana ta’ San Fermo, kif ukoll il-fdalijiet ta’ binja antika oħra tad-dwana, magħrufa bħala Dogana d'acqua, li kienet ġiet ibbumbardjata fit-Tieni Gwerra Dinjija. Għaldaqstant, sas-seklu 19, Verona u s-subborgi tagħha qrib ix-xmara kellhom ekonomija marbuta direttament max-xmara stess. Tul ix-xtut tax-xmara kienu jinħadmu blokok tal-irħam u l-injam mis-siġar, li mbagħad kienu jiġu ttrasportati fuq ix-xmara. Barra minn hekk, kien hemm ukoll tarzni fejn kienu jinbnew u jissewwew id-dgħajjes, diversi mtieħen tal-ilma fuq wiċċ l-ilma, pompi tal-ilma, imħażen, industriji żgħar u attivitajiet artiġjanali.
Klima
daqsminuri|L-Arena u l-Pjazza Bra fil-borra Ir-reġjun tal-Veneto għandu karatteristiċi klimatiċi li jiġu ddeterminati mill-pożizzjoni tiegħu fuq il-latitudnijiet medji. Din il-pożizzjoni twassal għall-effetti klimatiċi staġonali. Minbarra l-pożizzjoni ġeografika tiegħu fl-Italja, ir-reġjun jinsab ukoll f’żona ta’ tranżizzjoni bejn l-Ewropa Ċentrali, fejn jaħkmu l-kurrenti tal-Punent, il-kurrenti tal-Oċean Atlantiku, u xi kultant il-kurrenti kesħin u nexfin mill-Grigal, u n-Nofsinhar tal-Ewropa, fejn jaħkmu l-kurrenti mill-antiċikluni sottotropikali u mill-Mediterran. Flimkien ma’ dawn il-fatturi makroterritorjali hemm ukoll fatturi importanti oħra li jinfluwenzaw b’mod sinifikanti l-klima fuq livell reġjonali, u fil-każ speċifiku ta’ Verona jwasslu biex it-territorju bħal donnu jkun jista’ jinqasam fis-sottożoni klimatiċi li ġejjin: il-Pjanura Padana-Veneta, imdawra minn ktajjen muntanjużi lejn it-Tramuntana u n-Nofsinhar u li tiftaħ b’mod ewlieni lejn il-Lvant; żona muntanjuża kbira iktar fl-għoli; u l-Lag ta’ Garda lejn il-Punent.
Storja kontemporanja
L-istorja ta’ Verona fl-Italja magħquda bdiet fis-16 ta’ Ottubru 1866, meta d-dinastija ta’ Savoj (Savoia bit-Taljan) ikkonkwistat il-Veneto wara t-tielet gwerra tal-indipendenza. Minn hawn ’il quddiem, il-belt ta’ Verona kellha perjodu ta’ trankwillità, li sfaxxa minħabba kriżi ekonomika li damet saħansitra wara t-Tieni Gwerra Dinjija. Din il-kriżi wasslet biex mijiet ta’ eluf ta’ ċittadini ta’ Verona jemigraw. Barra minn hekk, fl-1882 ix-Xmara Adige għerrqet il-biċċa l-kbira taċ-ċentru storiku tal-belt u dan wassal biex is-swar max-xtut tax-xmara jiġu msaħħa.
Sit ta’ Wirt Dinji
xellug|daqsminuri|183x183px|Il-Bażilika ta’ San Zeno Il-belt ta’ Verona hija magħrufa universalment bħala belt tal-arti. Fis-sena 2000, Verona ġiet iskritta fil-lista tas-Siti ta’ Wirt Dinji tal-UNESCO abbażi ta’ żewġ kriterji tal-għażla tal-UNESCO: il-kriterju (ii) “Wirja ta’ skambju importanti ta’ valuri umani, tul perjodu ta’ żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ”, u l-kriterju (iv) “Eżempju straordinarju ta’ tip ta’ bini, ta’ grupp ta’ siti jew ta’ pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem”. Għaldaqstant, l-UNESCO qieset li l-arkitettura u n-nisġa urbana tal-belt ta’ Verona jirriflettu l-evoluzzjoni tal-belt iffortifikata tul l-istorja tagħha ta’ elfejn sena.
Chris Eagles
Christopher Mark Eagles (twieled fid-19 ta' Novembru 1985) huwa eks-plejer tal-futbol Ingliż.
Manchester United
Fil-21 ta' Diċembru 2006, Eagles iddeċieda li jirritorna lura lejn Manchester United wara li kien qed ibati biex ikun plejer regulari mat-tim ta' NEC Nijmegen. Hu għamel biss 11-il apparenza għal NEC, bil-maġġoranza jkunu bħala sostitut. Fit-13 ta' Marzu 2007, Eagles daħal fit-tieni taqsima għal United f'logħba ta' esebizzjoni f'Old Trafford kontra Europe XI ta' Marcello Lippi.
Burnley
Fid-29 ta' Lulju 2008, Eagles iffirma kuntratt ta' tliet snin ma' Burnley. Id-debutt tiegħu wasal kontra Sheffield Wednesday fid-9 ta' Awwissu 2008. Ma' Burnley irnexxielu jirbaħ lura l-promozzjoni lejn il-Premier League.
Wied Superjuri tar-Renu Nofsani
Il-fondoq fih il-mikroklima tiegħu stess u aġixxa bħala kuritur għal speċijiet li ma jinstabu mkien iktar fir-reġjun. Ix-xaqlibiet tiegħu ilhom li ġew imtarrġa għall-agrikoltura, b'mod partikolari għall-vitikoltura li tgawdi minn kundizzjonijiet tajbin speċjalment fix-xaqlibiet li jħarsu lejn in-Nofsinhar. Il-biċċa l-kbira tal-vinji jagħmlu parti mir-reġjun tal-inbid tar-Renu Nofsani magħruf bħala Mittelrhein, iżda l-partijiet li jinsabu l-iktar fin-Nofsinhar jagħmlu parti minn Rheingau u minn Nahe.
Roșia Montană
Ir-riżorsi minerali rikki tal-inħawi ilhom jiġu sfruttati minn żmien ir-Rumani jew qabel. Il-minjiera tad-deheb immexxija mill-istat għalqet fl-aħħar tal-2006 qabel l-adeżjoni tar-Rumanija fl-Unjoni Ewropea. Il-kumpanija Gabriel Resources tal-Kanada qed tippjana li tiftaħ minjiera ġdida. Dan ikkawża kontroversja sħiħa minn naħa fir-rigward tal-preservazzjoni tal-fdalijiet Rumani tal-estrazzjoni, minn naħa fir-rigward tal-biża' li jerġa' jiġi kkawżat tniġġis miċ-ċjanur f'Baia Mare, u min-naħa l-oħra fir-rigward tal-benefiċċji li din iġġib magħha għal din il-parti fqira u sottożviluppata tal-pajjiż.
Storja
Milli jidher ix-xogħol tal-estrazzjoni beda mill-ġdid fil-Medju Evu minn migranti Ġermaniżi (Sassoni tat-Transilvanja) li użaw tekniki simili għar-Rumani. Dan kompla sal-gwerer devastanti ta' nofs is-seklu 16. Ix-xogħol tal-estrazzjoni tkabbar ħafna taħt l-Imperu Awstrijakk, imħeġġeġ mill-awtoritajiet imperjali. Karlu VI iffinanza l-kostruzzjoni tal-vaski (tăuri) fl-1733. Wara li l-imperu sfaxxa fl-1918, il-biċċa l-kbira tal-vini li kien għad fadal spiċċaw taħt konċessjonijiet b'tul fiss li ngħataw liċ-ċittadini lokali. L-iskart rikk fis-sulfidi ġġenera volumi kbar ta' aċidu sulfuriku li mbagħad illibera l-metalli tqal fis-sorsi tal-ilma lokali, apparti l-merkurju li kien jintuża għall-estrazzjoni tad-deheb. Fl-1948 il-minjieri ttieħdu f'idejn l-istat Rumen, u x-xogħol tal-estrazzjoni tradizzjonali taħt l-art fuq skala żgħira baqa' għaddej sal-aħħar tas-snin 60 tas-seklu 20. Imbagħad l-attenzjoni ngħatat lid-deheb inferjuri li nfirex mal-blat madwar il-vini. Fl-1975 inbenda foss fil-beraħ f'Cetate għall-estrazzjoni tal-massa. Dan il-foss tħaddem minn Roșiamin, fergħa sussidjarja tal-kumpanija b'sjieda statali Regia Autonomă a Cuprului din Deva (RAC), u pprovda 775 impjieg, li kienu jirrappreżentaw il-biċċa l-kbira tal-impjiegi fir-reġjun. Il-minerali kienu kkonċentrati f'Gura Roșiei u mbagħad ġew estratti biċ-ċjanur li nixxa f'Baia de Arieș. Dan il-foss kellu bżonn sussidji ta' $3 miljun fis-sena fl-2004 u ngħalaq fl-2006 qabel l-adeżjoni tar-Rumanija fl-Unjoni Ewropea.
Proġett tal-estrazzjoni
Il-proġett oriġina minn patt tal-1995 li ġie ffirmat minn RAC Deva man-negozjant Rumen-Awstraljan kontroversjali Frank Timiș dwar l-ipproċessar mill-ġdid f'Roșia Montană. Diversi snin wara, il-liċenzja għall-estrazzjoni għal erja ta' 23.8823 km2 (9.2210 mili kwadri) madwar Roșia Montană ġiet ittrasferita lill-Korporazzjoni tad-Deheb ta' Roșia Montană (RMGC) minn Minvest Deva SA (is-suċċessur ta' RAC Deva). 80 % tas-sjieda ta' RMGC hija f'idejn il-kumpanija elenkata f'Toronto, Gabriel Resources, u 19.3 % tas-sjieda hija f'idejn il-gvern Rumen permezz ta' Minvest.
CONMEBOL
Ħarsa ġenerali
Din il-federazzjoni bdiet fid-9 ta' Lulju 1916, grazzi għall-Urugwajan Héctor Rivadavia Gómez li kien qed iqajjem il-punt għall-bżonn ta' għaqda fil-futbol madwar il-kontinent. L-Arġentina, l-Urugwaj, il-Brażil u ċ-Ċili kienu l-fundaturi. Il-konfederazzjoni kienet fundata waqt li kien qed isir kampjonat tal-futbol Sud-Amerikan ġewwa Buenos Aires bħala parti miċ-ċentinarju tal-Indipendenza tal-Arġentina. Dan il-kampjonat huwa magħruf bħala l-ewwel edizzjoni tal-Copa América.
Minkejja li l-Gujana, Surinam u l-Gujana Franċiża huma fl-Amerika t'Isfel dawn ma jagħmlux parti tal-CONMEBOL - għal raġunijiet storiċi, kulturali u prinċipalment sportivi l-assoċjazzjonijiet nazzjonali tagħhom jagħmlu parti mill-CONCACAF. Fost il-kompetizzjonijiet tal-CONMEBOL insibu il-Copa Libertadores de América (bħaċ-Champions League tal-Ewropa) u l-Copa Sudamericana (bħall-UEFA Cup tal-Ewropa) li t-tnejn huma għall-klabbs waqt li Copa América għat-timijiet nazzjonali tal-irġiel.
Angra do Heroísmo
Angra do Heroísmo (pronunzja bil-Portugiż: [ˈɐ̃ɡɾɐ du eɾuˈiʒmu]), magħrufa wkoll sempliċement bħala Angra, hija belt u muniċipalità fil-gżira ta' Terceira, il-Portugall, u waħda mit-tliet bliet kapitali tal-Ażores. Stabbilita fl-1478, Angra storikament kienet l-iżjed belt importanti fl-Ażores, bħala sede tal-Isqof tal-Ażores u ta' entitajiet tal-gvern, u peress li qabel kienet ukoll il-belt kapitali tal-Portugall matul il-Gwerer Liberali. Fl-2011 il-popolazzjoni kienet tammonta għal 35,402 ruħ, f'erja ta' 239 km². Iż-żona ċentrali tal-belt tniżżlet bħala Sit ta' Wirt Dinji tal-UNESCO fl-1983.
Storja
L-ewwel referenzi għall-insedjament tal-Ażores imur lura għal bejn l-1439 u l-1449, permezz tad-donazzjoni ta' Enriku n-Navigatur għall-kolonizzazzjoni ta' seba' gżejjer fil-gruppi ċentrali u tal-Lvant tal-arċipelagu. Terceira, inkluża f'dan il-grupp, ġiet amministrata minn Jácome de Bruges kif stipulat fil-proċess tan-nomina, datat f'Marzu 1450, li kien jinkludi mhux biss l-insedjament tal-artijiet, iżda anke l-monopolju tat-tħin, tal-fran, il-konċessjoni dwar il-melħ, id-drittijiet tal-art f'isem il-monarkija, it-taxxi, l-amministrazzjoni tal-ġustizzja, u d-drittijiet tas-suċċessjoni, inkluż il-provvediment eċċezzjonali għas-suċċessjoni matrilineali. Madankollu, id-diffikultà kbira li jiġu attirati l-insedjaturi wasslet biex sat-22 ta' Awwissu 1460, il-gżira kienet għadha mhux popolata.
Suċċessjoni Portugiża
Wara l-Battalja ta' Alcântara, huwa pprova jirrenja fil-Portugall mill-Ażores, fejn stabbilixxa gvern ta' oppożizzjoni f'Angra do Heroísmo li dam sal-1583. Għalkem għal xi żmien huwa kien il-monarka (u zzekka l-muniti u kkonferixxa t-titli), il-gvern tiegħu f'Terceira ġie rrikonoxxut biss fl-Ażores, u minn dak il-post ta' rifuġju, António mexxa moviment ta' reżistenza popolari kontra r-rikonoxximent ta' re barrani. Huwa ġie appoġġat minn għadd ta' vjaġġaturi Franċiżi taħt Filippo di Piero Strozzi, eżiljat minn Firenze li kien qed jaqdi lil Franza, kif ukoll ta' patrijoti Portugiżi, li wħud minnhom marru fl-Ażores biex jgħinuh b'mod dirett.
Seklu 17
João Baptista da Silva Leitão de Almeida Garrett, magħruf aħjar bħala l-awtur Almeida Garrett, twieled fl-1799 f'Porto, il-Portugall. Fl-1809, il-familja tiegħu ħarbet minħabba t-tieni invażjoni Franċiża mwettqa mit-truppi ta' Soult, u fittxew il-kenn f'Angra do Heroísmo. Matul iż-żmien li kien fl-Ażores, huwa ġie mgħallem miz-zijiet tiegħu, li kollha kemm huma kienu membri tal-kleru. Zijuh, Dom Frei Alexandre da Sagrada Família, kien il-ħamsa u għoxrin isqof ta' Angra. Fl-1818, Almeida Garrett telaq mill-gżira u mar lejn Coimbra biex jistudja fl-iskola tad-dritt tal-università.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Reliġjuża
Fil-Ladeira de São Francisco fiċ-ċentru ta' Angra hemm l-Igreja da Nossa Senhora da Guia (il-Knisja tal-Madonna ta' Guia), fejn ġie midfun il-baħħar Paulo da Gama. Huwa akkumpanja lil ħuh Vasco da Gama fl-ewwel vjaġġ tiegħu bil-baħar lejn l-Indja fl-1497.
Edukazzjoni
L-Università tal-Ażores, li għandha l-kampus prinċipali tagħha fil-gżira ta' São Miguel, għandha kampus sussidjarju f'Angra do Heroísmo, fejn jinsab id-Dipartiment tax-Xjenzi Agrarji (Departamento de Ciências Agrárias). Din l-istituzzjoni hija ċentru għall-istudji xjentifiċi u agrikoli avvanzati, u tattira studenti mill-arċipelagu kollu, kif ukoll studenti barranin minn bosta pajjiżi.
Bardejov
Storja
Illum il-ġurnata Bardejov huwa magħruf l-iktar għall-pjazza prinċipali taċ-ċentru storiku awtentiku tiegħu, li bis-saħħa tar-restawr u tal-preservazzjoni estensivi tal-arkitettura Medjevali, Rinaxximentali u Gotika tiegħu r-raħal sar destinazzjoni turistika popolari. Ir-raħal isejjes l-iżvilupp ulterjuri tat-tradizzjonijiet kulturali tiegħu fuq il-wirt kulturali rikk tiegħu, u kull sena tiġi organizzata fiera kummerċjali u l-Logħob ta’ Roland (li jikkommemoraw l-imgħoddi Medjevali tar-raħal).
Attrazzjonijiet
Xi 2.5 kilometri fit-Tramuntana ta’ Bardejov hemm il-kwartier tal-ispa ta’ Bardejovské Kúpele. Jingħad li l-fawwara tal-ilma minerali terapewtiku huma ta’ benefiċċju għan-nies bi problemi onkoloġiċi, fiċ-ċirkolazzjoni tad-demm, u fl-apparat diġestiv. Jospita wkoll mużew tal-arkitettura folkloristika fil-beraħ (skansen). L-ispa laqa’ għadd ta’ dinjitarji, fosthom Marie Louise, id-Dukessa ta’ Parma (il-mara ta’ Napuljun Bonaparte), il-Kżar Alessandru I tar-Russja u l-Imperatriċi Eliżabetta tal-Awstrija/tal-Ungerija.
Sit ta’ Wirt Dinji
Il-valur universali straordinarju tas-sit ġie rrikonoxxut abbażi ta’ żewġ kriterji tal-għażla tal-UNESCO: il-kriterju (iii) “Xhieda unika jew minn tal-inqas eċċezzjonali ta’ tradizzjoni kulturali jew ta’ ċivilizzazzjoni li għadha ħajja jew li għebet”; u l-kriterju (iv) “Eżempju straordinarju ta’ tip ta’ bini, ta’ grupp ta’ siti jew ta’ pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem”.
Liebru tal-Alaska
Il-liebru tal-Alaska, magħruf xjentifikament bħala Lepus othus, huwa speċi ta' mammiferu plaċentat tal-familja Leporidae (leporidu), fl-ordni Lagomorpha (lagomorfu) li jinsab mifrux mal-muntanji f'elevazzjoni għolja tal-Alaska fil-kontinent tal-Amerika ta' Fuq u fis-Siberja fil-ponta estrema tal-kontinent Asjatiku.
Hattusha
daqsminuri|266x266px|Id-Daħla tal-[[Iljun|Iljuni, Hattusha]] Hattusha (magħrufa wkoll bħala Ḫattuša, Hattusa jew Hattusas /ˌhɑːttʊˈsɑːs/; bl-Ittit: URUḪa-at-tu-ša, bl-Attiku: Hattush) kienet il-belt kapitali tal-Imperu tal-Ittiti fl-aħħar ta' Żmien il-Bronż. Il-fdalijiet tal-belt jinsabu fil-qrib ta' Boğazkale, it-Turkija, fi ħdan il-lilwa l-kbira tax-xmara Kızılırmak (bl-Ittit: Marashantiya; bil-Grieg: Halys).
Madwar is-sit
Kien hemm diversi insedjamenti oħra fil-qrib, bħas-santwarju fil-blat ta' Yazılıkaya u r-raħal ta' Alacahöyük. Peress li x-xmajjar fiż-żona mhumiex adattati għal vapuri kbar, it-trasport kollu lejn Hattusha u minnha kellu jsir fuq l-art.
Storja bikrija
daqsminuri|Mappa tal-Imperu Ittit fis-seklu 14 Q.K. Qabel l-2000 Q.K, il-poplu Attiku apparentement indiġenu stabbilixxa insedjament fuq siti li kienu ġew okkupati saħansitra qabel u rreferew għas-sit bħala Hattusha. L-Attiċi bnew l-insedjament inizjali tagħhom fuq l-għolja ta' Büyükkale. L-iżjed traċċi bikrin ta' insedjament fuq is-sit imorru lura għas-sitt millenju Q.K., meta merkanti minn Assur fl-Assirja stabbilew ċentru kummerċjali hemmhekk, u stabbilew ruħhom fil-kwartier separat tagħhom stess fil-belt. Iċ-ċentru tan-network kummerċjali tagħhom kien jinsab f'Kanesh (Neša; illum il-ġurnata Kültepe). Il-ftehimiet kummerċjali kienu jirrikjedu ż-żamma ta' reġistri kummerċjali: in-network kummerċjali minn Assur introduċa l-kitba kunejformi f'Hattusha.
Belt imperjali tal-Ittiti
daqsminuri|12-il alla Ittit tad-dinja tal-mejtin f'Yazılıkaya, santwarju ta' Hattusha Ġenerazzjoni biss wara, re Ittit għażel is-sit bħala r-residenza u l-belt kapitali tiegħu. Il-lingwa Ittita kienet ilha tikseb il-kelliema għas-spejjeż tal-Attiku. L-isem bl-Attiku Hattush sar Hattusha bl-Ittit, u r-re ħa l-isem ta' Hattusili, jiġifieri "dak li jiġi minn Hattusha". Hattusili mmarka l-bidu ta' stat "Ittit" li ma jitkellimx bl-Attiku kif ukoll nisel irjali ta' Rejiet Ittiti Kbar, li 27 minnhom issa huma magħrufa b'isimhom.
Skoperta
daqsminuri|Bombli tal-fuħħar fejn kien jinħażen il-qamħ Fl-1833, l-arkeologu Franċiż Charles Texier (1802-1871) intbagħat fuq missjoni ta' esplorazzjoni lejn it-Turkija, fejn fl-1834 skopra l-fdalijiet tal-belt kapitali antika tal-Ittiti ta' Hattusha. Ernest Chantre fetaħ xi trunċieri ta' prova fil-villaġġ li dak iż-żmien kien imsejjaħ Boğazköy, fl-1893-1894. Mill-1906 'l hawn, is-Soċjetà Orjentali Ġermaniża ilha tiskava f'Hattusha (b'pawżi matul iż-żewġ Gwerer Dinjin u d-Depressjoni, fl-1913-1931 u fl-1940-1951). Ix-xogħol arkeologu għadu jsir mill-Istitut Arkeoloġiku Ġermaniż (Deutsches Archäologisches Institut). Hugo Winckler u Theodore Makridi Bey wettqu l-ewwel skavi fl-1906, fl-1907, u fl-1911-1913, li tkomplew fl-1931 taħt Kurt Bittel, u mbagħad taħt Peter Neve (id-direttur tas-sit fl-1963, id-direttur ġenerali fl-1978-1994).
Arkivji rjali kunejformi
xellug|daqsminuri|Tavli bil-kitba kunejformi Waħda mill-iżjed skoperti importanti fis-sit kienet l-arkivji rjali kunejformi fuq tavli tat-tafal, magħrufa bħala l-Arkivju ta' Bogazköy, li jikkonsisti minn korrispondenza u kuntratti uffiċjali, kif ukoll kodiċijiet legali, proċeduri għal ċerimonji ta' xi twemmin, profeziji orakulari u letteratura tal-Lvant Qarib tal-qedem. Tavla partikolarment importanti, attwalment għall-wiri fil-Mużew tal-Arkeoloġija ta' Istanbul, jiddeskrivi fid-dettall it-termini ta' trattat ta' paċi li ntlaħaq snin wara l-Battalja ta' Kadesh bejn l-Ittiti u l-Eġizzjani taħt Ramesses II, fl-1259 jew fl-1258 Q.K. Hemm kopja għall-wiri fil-binja tan-Nazzjonijiet Uniti fil-Belt ta' New York bħala eżempju tal-iżjed trattat ta' paċi internazzjonali bikri magħruf.
Fortizzi ta' Dacia fil-Muntanji Orăștie
Sit ta' Wirt Dinji
Il-Fortizzi ta' Dacia fil-Muntanji Orăștie ġew iddeżinjati bħala Sit ta' Wirt Dinji tal-UNESCO fl-1999.
Park Storiku ta' Sukhothai
Era tal-Khmer
daqsminuri|Mappa tal-Park Storiku ta' Sukhothai. Oriġinarjament, Sukhothai kienet post militari tal-għassa tal-Imperu tal-Khmer bl-isem ta' Sukhodaya. Matul ir-renju tal-Imperu tal-Khmer, il-Khmer bnew xi monumenti fil-post, u bosta minnhom għadhom jeżistu fil-Park Storiku ta' Sukhothai, bħas-santwarju ta' Ta Pha Daeng, Wat Phra Phai Luang u Wat Sisawai. Bejn wieħed u ieħor xi 50 kilometru fit-Tramuntana ta' Sukhothai kien hemm post militari ieħor tal-għassa tal-Imperu tal-Khmer li kien imsejjaħ Si Satchanalai jew Sri Sajanalaya.
Tkabbir taħt Ramkamhaeng
Pho Khun Ban Muang u ħuh Ram Khamhaeng kabbru r-Renju ta' Sukhothai. Lejn in-Nofsinhar, Ramkamhaeng issoġġetta lir-renji ta' Supannabhum u ta' Sri Thamnakorn (Tambralinga) taħt il-kmand tiegħu, u permezz ta' Tambralinga, adotta l-Buddiżmu Theravada bħala r-reliġjon tal-istat. Lejn it-Tramuntana, Ramkamhaeng wassal biex Phrae u Muang Sua (Luang Prabang) ikunu tributarji tiegħu.
Kien matul dan il-perjodu wkoll li ġew stabbiliti l-ewwel kuntatti mad-dinastija Yuan u Sukhothai bdiet tibgħat missjonijiet kummerċjali lejn iċ-Ċina. Esportazzjoni magħrufa sew minn Sukhothai kienet dik tas-Sangkalok (fuħħar tad-dinastija Song). Dan kien l-unika perjodu li Siam ipproduċiet ċeramika bi stil Ċiniż, li sas-seklu 14 ma baqgħet tintuża iktar.
Liebru tal-muntanji
Il-Liebru tal-muntanji (Lepus timidus) huwa speċi ta' mammiferu plaċentat tal-familja Leporidae, fl-ordni Lagomorpha li jinsab mifrux fit-Tramuntana tal-kontinenti tal-Ewropa u l-Asja b'popolazzjonijiet iżolati.
L-isem 'liebru tal-muntanji' ġej mit-tip ta' abitat li jippreferi dan il-liebru, fejn il-biċċa l-kbira tal-popolazzjonijiet jinsabu mifruxa mal-muntanji Ewropej u Ażjatiċi. Il-liebru tal-muntanji żmien ilu kien ikkunsidrat bħala speċi mifruxa fi tliet kontinenti maċ-ċirku polari Artiku kollu iżda llum il-ġurnata, il-popolazzjonijiet fit-Tramuntana tal-kontinent tal-Amerika ta' Fuq hija kkunsidrata bħala speċi għaliha l-Liebru tal-Artiku (Lepus arcticus).
Abu Simbel
Rilokazzjoni
daqsminuri|240x240px|Mudell fuq skala li juri l-pożizzjoni oriġinali u attwali tat-tempji (fir-rigward tal-livell tal-ilma) fil-Mużew Nubjan, f'Aswan Fl-1959 bdiet kampanja internazzjonali ta' ġbir tad-donazzjonijiet biex jiġu salvati l-monumenti ta' Nubja: l-iktar relitti tan-Nofsinhar ta' din iċ-ċivilizzazzjoni umana tal-qedem kienu mhedda miż-żieda fil-livell tal-ilma tan-Nil li kienu waslu biex jirriżultaw mill-kostruzzjoni tad-Diga l-Għolja ta' Aswan.
Ġewwa
Mis-sala ipostila, wieħed jidħol fit-tieni sala bil-pilastri, b'erba' pilastri mżejna b'xeni mill-isbaħ ta' offerti lill-allat. Hemm xeni ta' Ramesses u Nefertari bid-dgħajjes sagri ta' Amun u ta' Ra-Horakhty. Din is-sala tagħti aċċess għal vestibolu trasversali, u fin-nofs tiegħu hemm id-daħla tas-santwarju. Hawnhekk, fuq ħajt iswed, hemm skulturi mnaqqxin fil-blat ta' erba' figuri bilqiegħda: Ra-Horakhty, ir-re divinizzat Ramesses, u l-allat Amun Ra u Ptah. Ra-Horakhty, Amun Ra u Ptah kienu d-divinitajiet prinċipali f'dak il-perjodu u ċ-ċentri tat-twemmin tagħhom kienu jinsabu f'Heliopolis, f'Thebes u f'Memphis rispettivament.
Allinjament max-Xemx
Minħabba d-deriva akkumulata tat-Tropiku tal-Qabru minħabba l-preċessjoni assjali tad-Dinja f'dawn l-aħħar tliet millenji, id-data tal-avveniment kienet differenti meta nbena t-tempju. Dan huwa kkonfermat ukoll mill-fatt li t-tempju ġie rilokat mill-konfigurazzjoni oriġinali tiegħu, u b'hekk l-allinjament attwali jaf mhuwiex daqshekk preċiż daqs dak oriġinali.
Martin Luther King Jr.
Pastor Battista
"Alla huwa l-Missier ħanin tal-popli kollha, fosthom l-Amerikani Afrikani. Għalhekk, aħna lkoll, Bojod u Suwed, aħna aħwa. La l-kulur tal-ġilda tiegħek, lanqas ir-reliġjon tiegħek mhuma qatt ħa jkissru din il-fraternita. Għax is-Suwed għandhom ġilda skura, m'għandhomx jiġu mċaħħda mid-drittijiet fundamentali tagħhom, l-aspirazzjonijiet ġusti tagħhom, l-opportunitajiet. Dan la jagħmel ġieħ lil nazzjon kbir bħal tagħna u lanqas lil Fidi Nisranija tal-Amerikani."
Mill-1954 sa l-1960 serva bħala pastor tal-Knisja Battista ta' Montgomery. Fl-1960 reġa' mar ma' missieru bħala co-pastor, servizz li baqa' jagħti sakemm miet.
UEFA Champions League 2007–08
Sistema ta' kwalifikazzjoni
It-tielet rawnd ta' kwalifikazzjoni: (32 tim)
FC Red Bull Salzburg
Storja
Salzburg kienu runners-up fl-ogħla kampjonat għall-ewwel darba fl-istaġun 1970-71, li kisbu 43 punt taħt FC Wacker Innsbruck. L-ewwel kampanja fl-Ewropea għal klabb kienet fil- Tazaz UEFA 1971-72, u kien eliminati 5-4 bl-aggregat minn klabb Rumen FC UTA Arad minkejja r-rebħa ta' 3-1 fit-tieni leg ġewwa darhom. Fl-1974, Salzburg laħqu l-ewwel finali tat-Tazza Awstrijaka għall-ewwel darba, u tilfu 1-2 barra min darhom kontra Austria Vienna fl-ewwel leg qabel ma ġew dro 1-1 ġewwa darhom.
Kwalifikazzjoni għat-Tazza tad-Dinja tal-Futbol 2010 (UEFA) - Grupp 8
Il-grupp ġie mirbuħ mill-Italja, li b'hekk ikkwalifika awtomatikament għat-Tazza tad-Dinja. Ir-Repubblika tal-Irlanda, li spiċċat it-tieni fil-grupp, ħadet sehem fil-partiti ta' spareġġ.
Riżultati
<div id="Ċipru v Ġeorġja">
Logħob Olimpiku tas-sajf 2008
Kandidatura
Bejġing ġiet eletta bħala l-belt għall-Olimpjadi tal-2008 nhar it-13 ta' Lulju 2001, matul il-112-il seduta tal-KOI f'Moska, fejn irnexxielha tegħleb l-isfida ta' Toronto, Pariġi, Istanbul u Ożaka. Qabel is-sessjoni, ħames ibliet oħra (Bangkok, il-Kajr, l-Avana, Kuala Lumpur u Sivilja) issottomettew l-offerta tagħhom, imma naqsu li jagħmlu l-lista l-qasira li saret fis-sena 2000.
Frott
Frott botaniku u frott li jittiekel
Xi eżempji ta’ ħxejjex u ġewż kulinarji li huma wkoll frott botaniku huma l-qamħirrum, il-kukurbiti (eż. ħjar jew qargħa ħamra), il-brunġiel, il-legumi (eż. fażola, karawett, jew piżelli), bżar aħmar jew isfar, u t-tadam. Barra minn hekk, xi ħwawar, bħall-pimentos u ċ-ċili, jitqiesu bħala frott botanikament. Min-naħa l-oħra, ir-rabarbru spiss jitqies bħala frotta, minħabba li jintuża għad-deżerti ħelwin bħat-torti, minkejja li z-zokk tal-weraq biss jittiekel mill-pjanta tar-rabarbru. Anke ż-żrieragħ tal-ġimnospermi li jittieklu jingħataw ismijiet bħallikieku kienu frott, fosthom il-gingko jew il-prinjoli.
Logħob Olimpiku tas-sajf 2008
Kandidatura
Preċedentament, Bejġing kienet tilfet l-offerta għall-Olimpjadi tas-sajf 2000, li kienet mirbuħa minn Sydney.
Kwalifikazzjoni għat-Tazza tad-Dinja tal-Futbol 2010 (UEFA) - Grupp 8
Riżultati
<div id="Italja v Ċipru">
Logħob Olimpiku tas-sajf 2008
Impjanti tal-kompetizzjonijiet
{| width=100%
Organizzazzjoni
Ġew imposti miżuri ta' sigurtà biex jiġu evitati kwalunkwe tip ta' problema. Ġew appuntati 80 kelb tal-pulizija biex jikkontrollaw is-sistemà tal-ferrovija u jxommu prodotti bis-suspett li jieħdu n-nar. Ċentru speċjali osserva s-sigurezza tal-prodotti tal-ikel, fejn ikkontrolla li jiġu rispettati l-istandard tekniċi.
Frott
Disseminazzjoni taż-żrieragħ
Xi frott ikun miksi b’elementi bil-ponta jew qishom ganċijiet, bħala prevenzjoni biex ma jittiklux mill-annimali jew inkella biex jeħlu mar-rix, mal-pil jew ma’ saqajn l-annimali u jużawhom bħala aġenti tad-disseminazzjoni. Xi eżempji jinkludu l-Xanthium u l-Proboscidea.
Logħob Olimpiku tas-sajf 2008
Pajjiżi parteċipanti
thumb|200px|Pajjiżi parteċipanti Il-205 Kumitat Olimpiku Nazzjonali kollha, barra l-Brunej, ipparteċipaw f'din l-edizzjoni. Iċ-Ċina u l-Istati Uniti kellhom l-ikbar timijiet, b'639 u 596 kompetitur rispettivament. Diversi pajjiżi ġew rappreżentati minn atleta wieħed.
L-għawwiema mill-Afrika t'Isfel, Natalie du Toit, li rebħet ħames midalji tad-deheb fil-Logħob Paralimpiku tas-sajf 2004, ikkwalifikat għal-logħob ta' Bejġing, biex saret l-ewwel atleta fl-istorja, b'saqjaha maqtugħa mill-irkoppa, li kkwalifikat għal-Logħob Olimpiku wara Olivér Halassy fl-1936. Natalia Partyka, li twieldet mingħajr il-parti t'isfel tal-id leminija (mill-minkeb sal-polz tal-id) ikkompetiet għall-Polonja fit-tennis tal-mejda.
Frott
Użi fl-ikel
Ħafna “ħxejjex” fil-lingwaġġ kulinarju huma frott botaniku, fosthom il-bżar aħmar jew isfar, il-ħjar, il-brunġiel, il-fażola ħadra, l-okra, it-tipi differenti ta’ qargħa aħmar, it-tadam u ż-żukkini. Iż-żebbuġ jingħasar għaż-żejt taż-żebbuġa. Il-ħwawar bħall-pimentos, il-bżar iswed, il-paprika u l-vanilja joriġinaw mill-frott artab.
Sikurezza tal-ikel
Għal raġunijiet ta’ sikurezza tal-ikel, l-awtoritajiet tas-sanità jirrakkomandaw ċerti prekawzjonijiet u standards tal-iġjene għal kull min jaħdem f’ambjenti fejn ikun hemm l-ikel. Dan sabiex jiġi evitat ir-riskju ta’ kontaminazzjoni tal-ikel jew mard. Il-frott frisk għandu jintgħażel bir-reqqa u fil-ħwienet ma għandux ikollu daqqiet. Il-biċċiet maqtugħin felli minn qabel għandhom jitqiegħdu f’ambjent kiesaħ jew fis-silġ.
Logħob Olimpiku tas-sajf 2008
Kontroversji u polemika
Lejn Ġunju u Lulju tal-2008, il-klima partikularment sħuna li laqtet lil Bejġing u lir-reġjun ta' madwar ħolqot aktar preokkupazzjoni fuq l-iżvoliġment ta' xi kompetizzjonijiet. Partikularment kien hemm il-biża' tal-possibilità tal-formazzjoni ta' tempesti tar-ramel li jaslu biex jolqtu l-kapitali u għall-invażjoni ta' ġurati li f'Lulju 2008 laqtet il-kampanja, 300 km fil-Majjistral ta' Bejġing. Infestazzjoni ta' alga laqtet f'Lulju il-baċini li kienu mistennija għall-kompetizzjonijiet tal-kannottaġġ, u b'hekk il-ħaddiema kellhom bżonn inaddfu qabel il-bidu tal-kompetizzjonijiet.
Frott
Użi mhux fl-ikel
daqsminuri|Il-qargħa ħamra tintuża għal-lanterni ta’ Halloween Peress li l-frott ilu parti importanti mid-dieta tal-bniedem, diversi kulturi żviluppaw ħafna użi differenti għall-frott li ma jiddependux fuqu għall-ikel. Pereżempju:
Music from The Body
Il-lista tal-kanzunetti
Il-kanzunetti huma kollha miktubin minn Ron Geesin, ħlief dawk fejn jingħad mod ieħor:
Libanu
Hemm aktar minn erba' miljun ruħ jgħixu fil-Libanu. In-nies l-aktar jitkellmu bl-Għarbi. Madwar 54 % tal-Libaniżi huma Musulmani u 40.5 % huma Kristjani. Hemm 16-il miljun Libaniż li jgħixu f'pajjiżi oħra.
Ronald Searle
Disinjatur tal-medalji
daqsminuri|Il-Medalja "Searle ta' Sebgħin Sena" zzekkata minn Thomas Fattorini Ltd Searle ddisinja l-medalja tad-delegati tal-1992 għall-Kungress FIDEM XXIII ta' Londra. Kienet turi bust b'nofs tul tad-disinjatur tal-medalji Rinaxximentali Pisanello u ġie zzekkata miz-Zekka Rjali. Medalji notevoli oħra kienu l-Medalja ta' "Searle ta' Sebgħin Sena" (1990) u tal-"50 Anniversarju ta' Kwai" (1991), li t-tnejn ġew izzekkati minn Thomas Fattorini Ltd, u l-Medalja ta' "Charles Dickens" (1983) izzekkata miz-Zekka ta' Birmingham.
Influwenza
Ix-xogħol tiegħu kellu influwenza kbira, partikolarment fuq il-cartoonists Amerikani, inkluż Pat Oliphant, Matt Groening, Hilary Knight, u l-animaturi ta' 101 Dalmatians ta' Disney.
Searle kien ħabib ammiratur tal-umorista satiriku kbir S. J. Perelman, li min-naħa tiegħu kien jammira lil Searle wkoll. Searle kellu influwenza importanti ħafna wkoll fuq Gerald Scarfe.
Nemrut Dağı
daqsminuri|237x237px|Nemrut Dağı Nemrut Dağı jew l-Għolja ta' Nemrut jew ta' Nemrud (bil-Kurd: Çiyayê Nemrûdê; bl-Armen: Նեմրութ լեռ) hija għolja b'għoli ta' 2,134 metru fix-Xlokk tat-Turkija, magħrufa għall-quċċata artifiċjali tagħha fejn instabu għadd ta' statwi kbar madwar dak li x'aktarx jitqies bħala qabar irjali mis-seklu 1 Q.K. Din l-għolja hija waħda mill-ogħla qċaċet fil-Lvant tal-Muntanji Taurus.
Destiny Chukunyere
Fl-2017, ipparteċipat fil-ħdax-il serje ta' Britain's Got Talent u spiċċat fis-6 post fit-tieni semi-finali u b’hekk ġiet eliminata. Hija rebħet it-tieni staġun tal-verżjoni Maltija ta’ The X Factor u ntgħażlet biex tirrappreżenta lil Malta fil-Eurovision Song Contest 2020 f'Rotterdam bil-kanzunetta “All of My Love” madankollu l-konkors ġie kkanċellat minħabba l-pandemija tal-COVID-19. Minflok, Destiny irrappreżentat lil Malta fil-Eurovision Song Contest 2021, din id-darba bil-kanzunetta “Je me casse”, fejn spiċċat fis-7 post b’255 punt.
Jørgen Pedersen Gram
Għat-teoristi tan-numri, il-fama prinċipali tiegħu ġejja mis-serje għall-funzjoni żeta ta’ Riemann (il-funzjoni ewlenija fil-funzjoni tal-għadd tan-numri primi eżatti). Minflok tuża serje ta’ numri integri logaritmi, il-funzjoni ta’ Gram tuża poteri logaritmi u l-funzjoni żeta tal-integri pożittivi. Din ħaditilha postha formula ta’ Ramanujan li tuża n-numri ta’ Bernoulli direttament minflok il-funzjoni żeta.
Frida Kahlo
Fl-1922, iffalsifikat id-data ta' twelidha u bidlitha fis-7 ta' Lulju 1910, is-sena tal-bidu tar-Rivoluzzjoni Messikana, u madwar l-1935 neħħiet l-"e" minn isimha Frieda.
Tfulija
Magdalena Carmen Frida Kahlo Calderon twieldet fid-"Dar il-Kaħla"(La Casa Azul), li llum hi l-Mużew Frida Kahlo, f'nofs kwartier tal-klassi tan-nofs, Coyoacán, fin-nofsinhar tal-belt tal-Messiku. Kienet it-tielet mill-erba' wlied ta' Matilde u Guillermo Kahlo li kienu kollha bniet.
Ħajja u karriera artistika
Fl-1930, kellha l-ewwel l-ewwel korriment. Wara l-inċident, qallulha li qatt ma jista' jkollha tfal iżjed billi kellha l-pelvi maqsum fi tliet postijiet, u minħabba f'hekk ma setgħetx ikollha tqala bla problemi billi t-tarbija ma setgħetx toqgħod f'pożizzjoni normali. Matul iż-żjara tagħhom f'Detroit, reġgħet saret tqila. Kmieni f'din it-tieni tqala, Frida marret tara tabib fl-isptar Henry Ford, li ta parir li żżomm it-tarbija u ma ttemmx it-tqala tagħha. Qallha li tista' twelled permezz ta' ċesarja. Minkejja l-ottimiżmu tat-tabib, kellha korriment ieħor fl-4 ta' Lulju 1932. Irrappreżenat is-sentimenti tagħha, is-sens ta' solitudni u abbandun wara t-telfa tat-tarbija fil-pittura L-isptar Henry Ford jew Is-sodda ttir, li fiha pinġiet fetu maskili kbir f'pożizzjoni embrijonika, it-tarbija li tilfet fil-korriment, "iċ-ċkejken Diego" li ttamat li żżomm għal tul it-tqala.
Festival tal-Eurovision
Format
Il-programm jingħata l-bidu ġeneralment minn wieħed jew aktar preżentaturi, li jilqgħu lit-telespettaturi għas-serata. Ħafna pajjiżi li jospitaw din il-kompetizzjoni jieħdu l-opportunità li tingħatalhom biex jospitaw din l-avveniment biex waqt il-preżentazzjoni jkun għaddej servizz li juri xeni mill-pajjiż, bħala reklamar għat-turiżmu. Bejn il-kanzunetti u meta jitħabbru l-voti, isir att ta' intervall. Dawn il-minuti ta' intervall inkludew atti bħal The Wombles (1974) u l-ewwel preżentazzjon internazzjonali ta' Riverdance (1994).
Parteċipazzjoni
Membri attivi jinkludu organizzazzjonijiet tax-xandir li t-trażmissjonijiet tagħhom jagħmluhom disponibbli (virtwalment) lill-popolazzjoni kollha tal-pajjiż fejn huma ibbażati.
[[Stampa:EurovisionParticipants.svg|thumb|300px|right|Parteċipazzjoni mill-1956:
Proċedura ta' selezzjoni
Huwa indifferenti liema metodu li jrid jiġi wżat biex tintgħażel il-kanzunetta, però d-dettalji finali tal-kanzunetta magħżulha jridu jiġu ffinalizzati u sottomessi lill-EBU xi ġimgħat qabel il-Konkors internazzjonali.
Il-ġimgħa tal-Eurovision
Kull stazzjon parteċipi jinnomina Kap tad-Delegazzjoni, li x-xogħol tiegħu hu li jikkoordina l-movimenti tal-membri delegati, u jaħdem bħala rappreżentant tal-pajjiż lejn l-EBU fil-belt li tospita l-edizzjoni. Membri tad-delegazzjoni jinkludu 'l-esebituri, awturi, kompożituri, uffiċċjali tal-istampa u — jekk orkestra hi wżata f'dik is-sena, u jekk il-kanzunetta jkollha bżonn — konduttur. Kull stazzjon jista' jagħmel użu minn kummentatur li jipprovdi l-kummentarju għas-serata għat-televiżjoni jew għar-radju, biex jixxandar fil-pajjiż rispettiv. Il-kummentaturi jingħataw kompartimenti tal-kummentarju li jinstabu wara l-arena wara l-udjenza.
Xandir
Kull xandar parteċipanti huwa obbligat li jxandar is-serata kollha, li jinkludu l-kanzunetti, il-votazzjoni u r-rikapitulazzjoni tal-kanzunetti, fejn jinqabeż biss, jekk hu mixtieq, l-att tal-intervall għal waqfiet kummerċjali. Mill-1999 'il quddiem, ix-xandara li xtaqu li jagħmlu dan ingħataw l-opportunità biex jieħdu aktar ħin għall-pubbliċità.
Preselezzjoni u relegazzjoni
Pajjiż wieħed li falla li jikkwalifika għall-preselezzjoni tal-1996 kienet il-Ġermanja. Bħala waħda mill-ikbar kontributuri finanzjari tal-EBU, flimkien mal-ikbar udjenza televiżiva fl-Ewropa, kemm huma u lanqas l-EBU ma kienu kuntenti bl-esklużjoni tagħhom mill-finali internazzjonali.
Samoa
Is-Samoa hi nazzjon fl-Oċean Paċifiku. Il-belt kapitali hi Apia. Is-Samoa (bl-Ingliż: Samoa; bis-Samoan: Sāmoa), uffiċjalment l-Istat Indipendenti tas-Samoa (bl-Ingliż: l-Istat Indipendenti tas-Samoa; is-Samoan: Malo Sa'oloto Tuto'atasi jew Sāmoa), huwa pajjiż gżira tal-Oċeanja integrat fil-Polineżja. Il-belt kapitali u l-aktar popolata tagħha hija Apia, fuq il-gżira ta' Upolu.
Is-Samoa ddaħħlet fin-NU fil-15 ta' Diċembru 1976. L-arċipelagu kollu tas-Samoan, inkluż is-Samoa Amerikana, kien magħruf bħala l-“Gżejjer tan-Navigatur” minn esploraturi Ewropej tas-seklu 19 minħabba l-ħila tas-Samoan fin-navigazzjoni. Minħabba ż-żona tal-ħin tagħha, Samoa bħalissa hija l-ewwel pajjiż li ndaqq fis-Sena l-Ġdida flimkien ma' Kiribati.
Perjodu kolonjali
Matul is-seklu 19, ir-Renju Unit, il-Ġermanja u l-Istati Uniti għamlu talba għal partijiet tar-Renju tas-Samoa, u stabbilixxew postijiet tal-kummerċ.
Taj Mahal
It-Taj Mahal ġie ddeżinjat bħala Sit ta’ Wirt Dinji tal-UNESCO fl-1983 talli huwa “ġojjell tal-arti Musulmana fl-Indja u wieħed mill-iktar kapulavuri ammirati universalment tal-wirt dinji”. Ħafna jqisuh bħala l-aqwa eżempju ta’ arkitettura tal-Imperu Mogul u simbolu tal-istorja rikka tal-Indja. It-Taj Mahal jattira bejn seba’ u tmien miljun viżitatur fis-sena u fl-2007 ġie ddikjarat bħala wieħed mis-Seba’ Għeġubijiet Ġodda tad-Dinja.
Arkitettura u disinn
daqsminuri|Filmat dwar it-Taj Mahal It-Taj Mahal jinkorpora u jespandi t-tradizzjonijiet tad-disinn Indo-Iżlamiku u tal-arkitettura Mogul iktar bikrija. Ispirazzjoni speċifika ġiet minn binjiet ta’ suċċess tal-arkitettura tal-Imperi ta’ Timur u Mogul, fosthom il-Gur-e Amir (il-qabar ta’ Timur, proġenitur tad-dinastija tal-Mogul, f’Samarkanda, l-Użbekistan), il-Qabar ta’ Humayun li kien ta’ ispirazzjoni għad-disinn tal-ġonna kwadrilaterali u għall-arkitettura tat-Taj Mahal, il-qabar ta’ Itmad-Ud-Daulah (li xi kultant jissejjaħ it-Taj iż-Żgħir), u l-moskea Jama Masjid ta’ Shah Jahan innifsu f’Delhi, l-Indja. Filwaqt li l-binjiet bikrin tal-Imperu Mogul kien jinbnew mill-blat ramli ħamrani, Shah Jahan ippromwova l-użu tal-irħam abjad intarsjat b’ħaġar semiprezzjuż. Il-binjiet taħt il-patroċinju tiegħu laħqu livelli ġodda ta’ rfinar.
Qabar
L-istruttura tal-bażi hija kubu kbir b’diversi kompartimenti, bl-irkejjen iċċanfrinati, li jifforma struttura bi tmien naħat mhux indaqs li hija 55 metru fuq kull waħda mill-erba’ naħat it-twal. Kull naħa tal-iwan għandha qisu gwarniċ enormi bi ħnejja mirfuda jew pishtaq b’żewġ gallariji b’għamla simili fuq kull naħa. Dan il-motiv ta’ pishtaqs ħdejn xulxin huwa rreplikat fiż-żoni qrib l-irkejjen iċċanfrinati, u b’hekk id-disinn tal-istruttura huwa simetriku għalkollox fin-naħat kollha tal-binja. Fl-erba’ ġnub tal-bażi tal-qabar hemm erba’ minareti faċċata tal-irkejjen iċċanfrinati. Il-kompartiment ewlieni fih iż-żewġ sarkofagi foloz ta’ Mumtaz Mahal u Shah Jahan; it-twiebet reali jinsabu f’livell iktar ’l isfel. daqsminuri|233x233px|L-intarsjar tal-paraventu tal-irħam L-iktar karatteristika spettakolari hija l-koppla tal-irħam fuq il-qabar. Il-koppla hija għolja kważi 35 metru, jiġifieri bħala kejl hija qrib it-tul tal-bażi, u hija aċċentwata minn qisha pjattaforma ċilindrika ta’ taħtha, li hija għolja seba’ metri. Minħabba l-għamla tagħha, il-koppla spiss tissejjaħ koppla b’għamla ta’ basla jew gwava (amrud). Il-parti ta’ fuq hija ddekorata b’disinn tal-pjanta tal-lotus li jservi wkoll biex jaċċentwa l-għoli tagħha. L-għamla tal-koppla jingħata iktar enfasi permezz ta’ erba’ koppli iżgħar magħrufa bħala chattris fl-irkejjen tagħha, li jirreplikaw l-għamla ta’ basla tal-koppla ewlenija. Il-koppla hija kemxejn asimetrika. Il-bażi ta’ kull waħda mill-koppli ż-żgħar fiha fetħa li tagħti għas-saqaf tal-qabar u li ddawwal ftit il-qabar minn ġewwa. Hemm diversi spieri dekorattivi twal (guldastas) li huma estiżi mit-truf tal-ħitan tal-bażi, u dawn jagħtu enfasi viżiva lill-għoli tal-koppla. Il-motiv tal-pjanta tal-lotus jiġi mtenni kemm fuq iċ-chattris kif ukoll fuq il-guldastas. Fil-qċaċet tal-koppla u taċ-chattris hemm pinnakli tal-bronż li jħalltu l-elementi dekorattivi tradizzjonali tal-Persja ma’ dawk tal-Ħindustan. xellug|daqsminuri|162x162px|Il-pinnaklu tal-koppla ewlenija tat-Taj Mahal Il-pinnaklu ewlieni oriġinarjament kien tad-deheb iżda fil-bidu tas-seklu 19 ġie sostitwit minn kopja tal-bronż. Din il-karatteristika hija eżempju ċar tal-integrazzjoni tal-element dekorattivi tradizzjonali Persjani ma’ dawk Ħindu. Mal-ponta tal-pinnaklu ewlieni hemm il-qamar felli jħares lejn is-smewwiet, li huwa motiv Iżlamiku tipiku.
Għoljiet tal-Prosecco ta' Conegliano u Valdobbiadene
Kontroversji
daqsminuri|Prosecco Nhar il-Ġimgħa, it-28 ta' Ġunju 2019, ftit jiem qabel is-sessjoni tal-Kumitat tal-Wirt Dinji tal-UNESCO li wasslet biex l-Għoljiet tal-Prosecco ta' Conegliano u Valdobbiadene jiddaħħlu fil-lista tas-Siti ta' Wirt Dinji tal-UNESCO, faċċata tas-sede tal-UNESCO f'Venezja ġiet organizzata protesta ambjentalista organizzata minn diversi assoċjazzjonijiet favur il-ġlieda kontra l-użu massiċċ tal-pestiċidi fl-agrikoltura.
Taj Mahal
Dekorazzjonijiet esterni
daqsminuri|370x370px|Il-kalligrafija Għarbija ma’ faċċata tat-Taj Mahal Id-dekorazzjonijiet esterni tat-Taj Mahal huma fost l-ifjen tal-arkitettura tal-Imperu Mogul. Id-dekorazzjonijiet huma mirquma proporzjonalment skont il-bidliet fis-superfiċe tal-mawżolew. Dawn inħolqu permezz taż-żebgħa, l-istukko, l-intarsjar tal-ħaġar prezzjuż jew tinqix. F’konformità mal-projbizzjoni Iżlamika kontra l-użu ta’ forom antropomorfiċi, l-elementi dekorattivi jistgħu jiġu raggruppati f’kalligrafija, forom astratti jew motivi veġetattivi. Fil-kumpless kollu hemm siltiet mil-Koran miktuba bil-kalligrafija Għarbija bħala dekorazzjoni. Dan l-aħħar l-istudjużi saru jsostnu li l-għażla tas-siltiet saret minn Amanat Khan.
Għoljiet tal-Prosecco ta' Conegliano u Valdobbiadene
Kontroversji
L-attivisti taw dokument lir-rappreżentant tan-Nazzjonijiet Uniti b'diversi kunsiderazzjonijiet fuq il-kwistjoni tal-użu ta' fitofarmaċi fit-territorju, u saħqu wkoll kif fir-rapport uffiċjali tal-UNESCO ma kienx hemm termini bħal "pestiċidi" jew "tniġġis". Protesti bħal dawn kienu diġà ġew organizzati fl-istess territorju, u ġibdu l-interess ta' trażmissjonijiet nazzjonali bħal Report, li xeħet dawl fuq kif id-dikjarazzjonijiet tal-amministraturi lokali u tan-nies responsabbli mis-saħħa u l-ambjent tal-għoljiet huma f'kuntrast kbir mal-istqarrijiet tal-abitanti taż-żona.
Ta' min jgħid, li r-raġunijiet li wasslu għal bosta diskussjonijiet fuq is-sostenibbiltà tat-territorju bejn Conegliano u Valdobbiadene, kienu ġew indirizzati minnufih mill-awtoritajiet lokali, fil-Konsorzju tal-Ħarsien tal-Prosecco ta' Conegliano-Valdobbiadene DOKG, bl-appoġġ tal-awtoritajiet li jieħdu ħsieb it-taħriġ u r-riċerka b'mod partikolari fis-settur tal-inbid, fosthom: l-Iskola Enoloġika ta' Conegliano, iċ-Ċentru tar-Riċerka Crea VE għall-Vitikoltura ta' Conegliano u l-Università tal-Istudji ta' Padova, li f'Conegliano toffri kors fix-Xjenzi Vitikoli u Enoloġiċi. Fil-fatt, iż-żona ta' Conegliano-Valdobbiadene, pereżempju, hija l-ewwel żona fl-Ewropa li pprojbixxiet l-użu tal-glifosat, li huwa prodott tal-bexx li ħoloq kontroversji sħaħ minħabba s-suspett li huwa perikoluż għall-ambjent u għall-konsum mill-bniedem.
Katidral ta' Naumburg
daqsminuri|303x303px|Veduta tax-Xlokk tal-Katidral ta' Naumburg Il-Katidral ta' Naumburg (bil-Ġermaniż: Naumburger Dom St. Peter und St. Paul, ippronunzjata [ˈnaʊ̯mˌbʊʁɡɐ doːm], li jinsab f'Naumburg, il-Ġermanja, huwa l-eks katidral tal-Veskovat ta' Naumburg-Zeitz. Il-binja tal-knisja, li l-biċċa l-kbira tagħha tmur lura għas-seklu 13, hija għeliem rinomat tar-Rumanesk Aħħari Ġermaniż and ġiet rikonoxxuta bħala Sit ta' Wirt Dinji tal-UNESCO fl-2018. Il-kor tal-Punent bl-istatwi famużi tat-tnax-il fundatur/donatur tal-katidral (Stifterfiguren) u l-Lettner, ix-xogħlijiet tal-Artist Ewlieni ta' Naumburg, huwa wieħed mill-iktar monumenti Gotiċi bikrin u sinifikanti.
Rumanesk Bikri
daqsminuri|254x254px|Pjanta tal-Katidral ta' Naumburg Ftit wara l-approvazzjoni tar-rilokazzjoni tas-Sede Veskovali, fir-rebbiegħa tal-1029, ħarira fil-Lvant tal-knisja parrokkjali eżistenti, bdiet il-kostruzzjoni tal-katidral Rumanesk Bikri. Fl-1044, matul ir-renju tal-Isqof Hunold ta' Merseburg, il-knisja ġiet ikkonsagrata u ġew iddeżinjati l-qaddisin patruni San Pietru u San Pawl, li ġew adottati mill-Katidral ta' Zeitz.
Din il-knisja nbniet fl-istess post fejn hemm il-binja Rumaneska/Gotika llum, iżda kellha daqs iżgħar. Għall-ħabta tal-1160-1170 ġiet miżjuda kripta mal-binja, l-unika kamra tal-ewwel katidral li għadha teżisti fl-istruttura attwali ftit jew wisq mingħajr alterazzjonijiet.
Kostruzzjoni iktar 'il quddiem
Is-soqfa u l-lanterni tar-ram tat-torrijiet tal-Lvant ġew miżjuda fl-1713-1714 u fl-1725-1728. Għall-ħabta ta' nofs is-seklu, minn ġewwa l-katidral ġie mibdul fi knisja Barokka. Dan il-proċess ġie invertit permezz ta' "purifikazzjoni" fl-1874-1878 li kienet immirata lejn ir-restawr tal-katidral b'bixra Medjevali, jiġifieri Rumaneska/Gotika, anke a skapitu tas-sostituzzjoni ta' oġġetti Barokki b'arti ġdida li terġa' tqanqal ir-Rumanesk/il-Gotiku.
Ġużè Galea
Studju u karriera medika
Fl-Università ta' Malta kien lecturer fil-Mediċina Forensika mill-1949 sal-1955 u professur tal-Mediċina Forensika mill-1955 sal-1961. Ippubblika bosta artikli fuq il-mediċina f'rivisti Maltin u internazzjonali u kien imdaħħal f'bosta kumitati li kellhom x'jaqsmu ma' xogħol soċjali u filantropiku.
Fabrizio Faniello
Bijografija
Faniello skopra il-mużika f'età tenera. L-għalliema tiegħu taghtu parir biex jattendi lezzjonijiet vokali. Madankollu, Faniello kellu interess ukoll fil-futbol. Fl-1997 hu lagħab għal sena f'Turin.
Ipparteċipa fil-Festival tal-Eurovision fl-2001 u wasal sad-disa' post. Hu pparteċipa diversi drabi fis-selezzjoni għall-Eurovision. Fl-2006, hu reġa' kiseb id-dritt li jirrapreżenta lil Malta fil-Eurovision, imma din id-darba ma tantx kienet avventura ta' suċċess għaliex Malta spiċċat l-aħħar b'punt wieħed biss.
Torri tal-Għallis
Inbena bejn l-1658 u l-1659. It-torri kien wieħed minn sensiela ta' tlettax-il torri ta' de Redin li mbnew matul is-saltna tal-Gran Mastru Martin de Redin biex ikun hemm komunikazzjoni bejn Għawdex u l-bażi tal-Kavalieri fil-Port il-Kbir. Qiegħed il-fuq mix-xatt fil-Lvant ta' Ras il-Għallis. Flimkien mat-Torri tal-Qawra, wieħed mit-torrijiet ta' Lascaris, jiddomina Daħlet is-Salina.
Vitaliy Kim
Bijografija
Vitaliy Kim twieled fit-13 ta' Marzu 1981 f'Mykolaiv. Missieru, Oleksandr, huwa kowċ tal-basketball bl-unuri ta' dixxendenza Koryo-Saram u kien plejer fit-tim taż-żgħażagħ tal-Unjoni Sovjetika.
Konfederazzjoni Afrikana tal-Futbol
Żona 1 (Tramuntana)
thumb|200px|[[Afrika]]
Vitaliy Kim
Familja
Huwa miżżewweġ lil Yuliya Vitalivna Kim, u flimkien qed irabbu tlett itfal. Għandhom żewġt ibniet, Yevheniya u Oleksandra, u iben, Ruslan.
Telescopus fallax
It-Telescopus fallax huwa serp Ewropew, magħruf ukoll bħala serp Teleskopu jew serp Soosan, inkella f'Malta anke sempliċiment bħala serp. It-Teleskopu huwa tip ta' serp kolubrid velenuż endemiku għar-reġjuni tal-Mediterran u tal-Kawkasu.
Minjieri taż-Żnied Neolitiċi ta' Spiennes
Deskrizzjoni
Irjus l-imnanar kienu jiġu skambjati fl-inħawi, f'żona ta' madwar 150 kilometru, u spiss kienu jiġu llostrati fid-destinazzjoni tagħhom. L-illostrar kien isaħħaħ il-prodott finali, u b'hekk irjus l-imnanar jew il-qadumiet kienu jservu għal iktar żmien. Is-superfiċe lixxa sservi wkoll biex l-azzjoni tat-tqattigħ tiġi megħjuna minħabba t-tnaqqis tal-frizzjoni mal-injam. L-imnanar kienu jintużaw inizjalment għall-ikklirjar tal-foresti matul il-perjodu Neolitiku, u għat-tiswir tal-injam għal applikazzjonijiet strutturali, pereżempju l-injam għall-għorfiet u għall-kenura.
Mario Grech
daqsminuri L-Isqof Mario Grech (Qala, Għawdex, 20 ta’ Frar 1957) huwa l-Isqof Emeritu ta' Għawdex. Kien propju fit-28 ta' Novembru 2020 meta Mons.Mario Grech inħatar mil-papa Franġisku bħala kardinal, it-tielet wieħed fl-istorja tal-Knisja f'Malta u l-ewwel wieħed bħala kardinal Għawdxi.
Ħidma Pastorali f'Għawdex
Ħadem fost il-grupp ta’ lajċi kkonsagrati “Anawim”.